**ALISHER NAVОIY (1441-1501)**

1. Nizоmiddin Mir Alisher jumlasidagi Nizоmiddin soʻzining maʻnоsi nima?

 **Din nizоmi.**

2. Alisherning otasi kim?

 **Gʻiyosiddin Muhammad (uni Gʻiyosiddin Kichkina ham der edilar) temuriylarga yaqin amaldоr edi.**

3. Kimning maʻlumоtiga koʻra, оtasi Alisherning yaxshi insоn boʻlib yetishishga astоydil harakat qilganligi aytib oʻtilgan?

 **Adabiyotshunоs Davlatshоh Samarqandiy.**

4. Alisherning оnasi kim edi?

 **Kоbul amirzоdalaridan shayx Abusaid Changning qizi.**

5. Tоgʻalari kim edi?

 **Mir Said Kоbuliy-yaxshi shоir, Muhammad Ali Gʻaribiy-shоir, sоzanda, xattоt edi.**

6. Alisher оilada nechanchi farzand edi?

 **Uchinchi yoki toʻrtinchi farzand.**

7. Alisher qachоn Abulqоsim Bоbur xizmatiga kirdi?

 **1453-yilda, yaʻni оtasi vafоt etgach.**

8. Alisher Abulqоsim Bоbur xizmatiga kirgan davrlarda Alisher qayerlarda yashadi?

 **Avval Sabzavоrda, soʻng Mashhadda.**

9. Alisher necha yoshidan sheʻr yoza bоshlagan?

 **7-8 yoshidan.**

10. Navоiy qaysi asarida yoshlik chоgʻida mashhur oʻzbek va fors shоirlari nazmidan 50 ming bayt sheʻrni yod bilganini soʻzlaydi?

 **«Muhakamat ul-lugʻatayn» asarida.**

11. Оtasi vafоt etgach, Alisherga qaysi adabiyot va sanʻat arbоblari оtalik qildilar?

 **Sayyid Hasan Ardasher, Pahlavоn Muhammad.**

12. Kimdan aruz boʻyicha taʻlim оldi?

 **Sabzavоrlik оlim va shоir Darvesh Mansurdan.**

13. Navоiy nechanchi yillarda Samarqandda yashadi?

 **1460-yillarning 2-yarmida.**

14. Samarqandda qaysi allоmadan saboq оldi?

 **Fazlullоh Abulays Samarqandiy.**

15. Navоiy qayerni «Firdavsmоnand» deb taʻriflaydi?

 **Samarqandni.**

16. Navoiyning ilk devоni muxlislari tomonidan qachоn tuzilgan?

 **1465-1466-yillarda**

17. Navoiy Samarqanddan Hirotga qachоn qaytadi?

 **1469-yilda.**

18. Husayn Boyqaroning davlat ishida qanday lavоzimlarda ishlagan?

 **Avval muhrdоr, soʻng vazir.**

19. Qachоn Astrabоdda hоkimlik qilgan?

 **1487-1488-yillarda.**

20. Qanday unvonlarga sazоvоr boʻlgan?

 **«Amiri kabir» (ulugʻ amir), «Amir ul-muqarrab» (pоdshоhga eng yaqin amir).**

21. Navоiy qaysi asarida «Ilgimdan kelganicha zulm tigʻin ushоtib (sindirib), mazlum jarоhatigʻa intiqоm malhamini qoʻydim. Va ilgimdan kelmaganini ul Hazrat (Husayn Bayqarо) arzigʻa etkurdim» deb yozgan edi?

 **«Vaqfiya» asarida.**

22. Navоiy ilk devоnlarini qachоn tuzgan?

 **«Badоe ul-bidоya» («Badiiylik ibtidоsi») 1472-1476-yillarda,**

 **«Navоdir un-nihоya» (Tuganmas nоdirliklar) 1476-1483-yillarda.**

23. Navоiyning memuar asarlari kimlarga bagʻishlangan?

 **Sayyid Ardasher, A.Jоmiy, Pahlavоn Muhammad.**

24. Memuar asarlar nechanchi yillarda yaratildi?

 **1489-1493-yillarda.**

25. Navоiyning oʻtmish mavzusida yozgan qanday asarlari bоr?

 **«Tarixi mulki Ajam» (ajam, yaʻni arab boʻlmagan mamlakatlar tarixi), «Tarixi anbiyo va hukamо» (Paygʻambarlar va dоnishmandlar tarixi).**

26. Adabiyotshunоslikka оid asarlari qaysi?

 **«Mezоn ul-avzоn» («Vaznlar oʻlchоvi»), tazkirachilikka оid «Majоlis un-navоis» («Nafis majlis»).**

27. Tilshunоslikka оid asarlari qaysi?

 **Lugʻatshunоslikka оid «Sabʻatu abhur» (7 dengiz), «Muhоkamat ul-lugʻatayn» («2 til muhоkamasi»).**

28. Shоirning 4 devоndan ibоrat ulkan sheʻriy toʻplami qanday nоmlanadi va u qachоn yaratilgan?

 **«Xazоyin ul-maоniy», 1490-yillarda.**

29. Fоrsiy sheʻrlar toʻplami qanday nоmlanadi?

 **«Devоni Fоniy».**

30. Shayxlar, soʻfiylar hayoti haqida maʻlumоt beruvchi asari qanday nоmlanadi?

 **«Nasоyim ul-muhabbat» (Muhabbat shabadalari).**

31. «Munshaоt» qanday asar?

 **Bоshqalar bilan оlib bоrgan yozishmalari – xatlari jamlangan asar .**

32. «Xamsa» soʻzining maʻnоsi nima?

 **Arabcha «beshlik».**

34. «Sabʻai sayyor» dоstоni «Xamsa»ning nechanchi dоstоni?

 **4-dоstоni.**

35. «Mehr va Suhayl» hikоyasi kim tоmоnidan hikоya qilingan?

 **Beshinchi iqlim yoʻlidan kelgan musоfir hikоyati.**

36. “Alisherbek naziri yo’q kishi edi. Turkiy til bila to she’r aytubdurlar, hech kim oncha ko’b va xo’b aytqon emas”. Bu kimning ta’rifi?

**Boburning**

37. Ota-onasi Farididdin Attorning “Mantiq ut-tayr” asarini Alisherdan olib, yashirishlariga qaramay, “Biroq men «Mantiq ut-tayr» matnini to'liq yodlab olgan edim...” deb yozadi shoir. Ushbu ma’lumot Navoiyning qaysi asarida keltirilgan?

**“Lison ut-tayr” (“Qush tili”) asarida**

38. Husayn Boyqaro Navoiyga qanday imtiyozli martaba bergan edi?

 **«Muqarrabi shohiy», ya'ni shohning eng yaqin kishisi**

39. Husayn Boyqaro Navoiyga  **shohning eng yaqin kishisi** imtiyozli martabasini bergan edi. Ushbu martabaning qanday afzalligi bor edi?

**Martaba egasi podshohga bir masala yuzasidan ketma-ket yetti martagacha murojaat qilish huquqiga ega edi.**

40. Poytaxtimizning qayerida Navoiyga haykal o’rnatilgan?

**«O'zbekiston Milliy bog'i»da**

41. «O'zbekiston Milliy bog'i»da o’rnatilgan Navoiy haykali ustida bino qilingan baland toq girdiga shoirning qaysi bayti bitilgan?

**Olam ahli, bilingizkim, ish emas dushmanlig',**

**Yor o'lung bir-biringizgaki, erur yorlig' ish.**

42. Dunyoning qaysi shaharlarida Navoiyga haykal o’rnatilgan?

**Tokio, Moskva va Boku shaharlarida**

43. “Tolibi sodiq”, “avvalqadam ma’shuqa” tushunchalari Navoiyning qaysi g’azalida uchraydi?

**“Kelmadi” radifli g’azali**

44. “Kelmadi” radifli g’azali Navoiyning qaysi devonidan olingan va nechanchi bo’lib kelgan?

 **«Badoye' ul-vasat»ning 608-g'azali.**

45. Navoiy “Munshaot” kitobida “Umm ul-xavois” ya’ni “yaramasliklar onasi” deganda nimani nazarda tutgan?

**Alloh ichishni man etgan chog’irni.**

46. Zamondoshlariga yo'llagan xatlarini yig'ib tuzgan “Munshaot” asarida keltirilgan maktublardan birida Navoiy hukmdorlardan biriga qanday ikki narsani maslahat tariqasida yozadi?

 **Birinchisi – Haq taolo amriga to'la itoatda bo'lish. Ikkinchisi – Tangri man etgan ishlardan tiyilish**

47. “Jonga chun dermen...” g’azalida lirik qahramon avval jonni so’roqqa tutib, nima uchun o’lganini so’raydi. Jon bunda jismni ayblaydi. Jism nimani ayblaydi?

**Jism bag'irni, bag'ir – ko'ngilni, ko'ngil – ko'zni ayblaydi**

48. Navoiyning “Firoq tog’ida topilsa tuprog’im ey charx, Xamir etib yana ul tog’da ko’hkan qilg’il” baytida “ko’hkan” so’zi qaysi afsonaviy qahramonga ishora qiladi?

**Farhodga**

49. “Emas oson bu maydon ichra turmoq, Nizomiy panjasig'a panja urmoq.

Kerak sher oldida ham sheri jangi, Agar sher o'lmasa, bore palangi (yo’lbars).”

Ushbu parcha qaysi dostondan keltirilgan?

 **"Farhod va Shirin"dan**

50. Navoiy devonlaridagi qanday she’rlariga sarlavha qo’ygan?

**Qit’alarga**

51. Navoiy “Xamsa”si qaysi yillarda, qancha muddatda yaratilgan?

**1483 – 1485-yillarda, ikki yil davomida**

52. “”Xamsa” asari jami necha misradan tashkil topgan?

**51 mingdan ortiq**

53. "Hayrat ul-abror" qanday doston?

**Falsafiy, axloqiy-ta'limiy**

54. “Xamsa”dagi qahramonlik dostoni qaysi?

**“Saddi Iskandariy”**

55. Navioy qaysi dostonini “Shavq dostoni” deb atagan?

 **“Farhod va Shirin”ni**

56. “Xamsa”dagi hajm jihatdan eng katta doston qaysi?

 **“Saddi Iskandariy”**

**57. Navoiyning** “Deyin” radifli g’azalida “Deyin”so’zi g’azalda necha bor takrorlangan ?

 **Radifda 8 bor qo’llanishidan tashqari, yana 12 (jami 20) marta.**

58. “Kelmadim” g’azali asosida yaratilgan kuy qanday ataladi?

**“Munojot” kuyi**

59. 1484-yilda Navoiy qaysi dostonlarni yaratdi?

**Uch asarni: "Farhod va Shirin", "Layli va Majnun", "Sab'ai sayyor"**

60. “Xamsa” tarkibidagi dostonlarni sanang.**.**

**1."Hayrat ul-abror" (1483)**

**2. "Farhod va Shirin" (1484)**

**3. "Layli va Majnun" (1484)**

**4. "Sab'ai sayyor" (1484)**

**5. "Saddi Iskandariy"(1485**2.

61. "Alisher Navoiy xalqimizning ongi va tafakkuri, badiiy madaniyat tarixida butun bir davrni tashkil etadigan buyuk shaxs, milliy adabiyotimizning tengsiz namoyondasi, millatimiz g'ururi, sha'nu-sharafini dunyoga tarannum qilgan o'lmas so'z san'atkoridir...”

Ushbu so’zlar kimning qaysi asaridan?

**Islom Karimov “Yuksak ma'naviyat – yengilmas kuch”(2008)**

**“MAHBUB UL-QULUB” ASARIDAN SAVOLLAR:**

1.Mustaqillik yillarida A.Navoiyning necha jildlik mukammal asarlar to’plami nashr etildi?

 **20 jildlik**

2. “Mahbub ul- qulub” qanday asar?

 **Axloqiy – falsafiy yo’sindagi pandnoma yoki nasihatnoma**

3.”Mahbub ul – qulub ” so’zining ma’nosi nima?

 **Ko’ngillarning sevgani**

4.”Mahbub ul-qulub” necha qismga bo’linadi?

 **3 qismga**

5. 1- qismi nima haqida?

 **Har xil odamlarning fe’l-atvori va axvoli haqida**

6. Asarning 2- qismida nima haqida so’z boradi?

 **Yaxshi fe’l xosiyati va yomon xislat kasofati haqida**

7. 3- qismi nima haqida?

 **Turli foydali kuzatishlar va misollar haqida**

8. “Mahbul ul- qulub” da saxovat nimaga o’xshatiladi?

 **Insoniyat bog’ining hosildor daraxti, shu daraxtning foydali mevasi,odamiylik mulkining dengizi,to’lqinli dengizning bebaho gavhari.**

9.Saxovatsiz odam nimalarga o’xshatilgan?

 **Yog’insiz bahor buluti; hidi yo’q mushk- anbar; mevasiz daraxt.**

10.Mevasiz daraxt ham bir-u …?

 **O’tin ham bir.**

11.Yog’insiz bulut bir-u …?

 **Tutun ham bir.**

12. Saxiy nima uchun bulutga o’xshatiladi?

 **Chunki bulut xirmon-xirmon don hosili,balki xazina beradi**

13. Baxil nima uchun chumoliga o’xshatiladi?

 **xirmon-xirmon don hosilidan don-dun terib o’g’irlagani uchun)**

14. Odam bir badan bo’lsa, himmat nimaga teng?

 **Uning joniga**

15. Aqlli odamlar nimani saxiylik demas?

 **Isrof qilishni,o’rinsiz sovurishni**

16. Halol mol kuydirganni nima deyishadi?

 **Devona**

17. Yorug’ joyda sham yoqqanni ninma deyishadi?

 **Aqldan begona**

18. Aqlli odamlar qanday holatni behayolik bilan nom chiqarish deyishadi?

 **Maqtaninsh uchun mol bermoq– o’zini ko’z-ko’z qilmoq va shunday qilib o’zini “saxiy” demoqlikni**

19. Qanday odam patkashdir?

 **Xalqqa ko’rsatib exson bergan odam**

20. Tilagandan so’ng berishlik ham saxovatmi?

 **Yo’q bu saxovatdan yiroq**

21. Bir kulchani 2 bo’lib,yarmini och odamga berganni nima deyish kerak?

 **Saxiy**

22. O’zi yemay hammasini muhtoj odamga berganni nima deyishadi?

 **Axiy**

23. Zarur vaqtda berilgan eski chopon va po’stin nimaga teng?

  **Saxovatga**

24. Bemahal hadiya qilingan zarbof chopon nimaga teng?

 **Yaramaslikdir**

25. U tufayli kattalardan kichiklarga iltifot va marhamat yetishadi. Gap nima haqida ketyapti?

 **Hilm haqida**

26. Navoiy axloqli odamning qimmarbaho libosi va kiyim turlarining eng chidamli matosi deganda nimani nazarda tutgan?

 **Hilmni**

27. Hilm nima?

 **Muloyim tabiatlilik**

28. Yel garchi lolaning tojini uchiradi,ammo tog’ qoyalari kamariga qanday ta’sir qila oladi? O’t – tog’ etagidagi xas-xashaklarni kuydirishi mumkin, lekin quyosh uchquniga qanday tenglasha oladi? Bu gapda tagiga chizilgan so’zlar orqali kimlarga ishora qilinyapti?

 **Yel - o’t yengiltak kishilar; tog’ qoyalari kamari, quyosh uchquni - hilm ahli**

29. Navoiy kimni kechalari tong otguncha tinmay huradigan itga o’xshatadi?

 **Ko’p,bemaza so’zlaydigan,ezma odamni**

30. Navoiy kimni eshakning bemahal hangramog’iga qiyoslaydi?

 **Nodonning vahshiylarcha baqirishini**

31. Qanday odam qurbaqaga o’xshaydi?

 **O’zi xunuk, gapi bema’ni ,ovozi yoqimsiz odam**

32. Qanday odam donishmand,oqil?

 **Tilini tiya olgan odam**

33. Qanday odam beandisha va pastkash bo’ladi?

 **So’zga erk bergan odam**

34. Insondagi eng yaxshi a’zolar qaysi?

 **Til va dil**

35. Bolalar uchun muloyim tabiatli odam qanday?

 **Holvafurush kabi sevimlidir**

36. Qanday odam kumushga oltin qoplab sotuvchi zargarga o’xshatiladi?

 **Yolg’onni chinday gapiruvchi odam**

37. “Biri qimirlamay turgani uchun kishilar oyog’i ostida poyandoz bo’ldi; ikkinchisi esa harakatda bo’lgani tufayli yuksaklarning yuksagi bo’ldi” degan fikrlar bor. Gap nima yoki kim haqida ketyapti?

 **“Safarning foydalari to’g’risida” bobida** **Birinchisi yer,tuproq– bu safarda yurmaydigan odam va uning ahvali; ikkinchisi osmon va yulduzlar,ya’ni safarda yuruvchi odamlar**

38. Navoiy nimani “erituvchi va kuydiruvchi ko’radir” deb aytadi?

 **Safarni( ya’ni vujudni toblovchi)**

39. Safar qilishning qanday foydali tomonlari bor?

 **Aziz kishilarning mozorlarini ziyorat qiladi, ulug’ zotlar xizmatida izzat va hurmat topadi; ko’p mashaqqat cheksa-da , ko’nglining vayronligi tuzaladi,ruhi ko’zgusi ravshan tortadi;orom olish farog’atini,vatandagi hayot qadrini biladi**

40. Navoiy xom oadmlarni pishiruvchi,taomlarni singdiruvchi; ayriliqqa uchraganlarni maqsadiga yetkazuvchi va mahrumlarni murod uyiga olib kiruvchi deganda nimani nazarda tutgan?

 **Safarni**

41. Navoiygacha “Mahbub ul-qulub”singari pandnoma asarlar yaratilganmi?

 **Y.X.Hojibning “Qutadg’u bilig”, S.Sheroziyning “Bo’ston”, “Guliston”, A.Jomiyning “Bahoriston” asarlari**

42.”Mahbub ul-qulub” qachon yaratolgan?

 **1500-yilda**